בננה פוסטר

בננה פוסטר (באנגלית: Bananas Foster) הוא קינוח מהמטבח האמריקאי המכיל בננה עם גלידת וניל, ברוטב העשוי מחמאה, סוכר חום, קינמון, רום כהה וליקר בננה. הרוטב מבושל ולאחר מכן מוסיפים את הרום והרוטב משולהב.

המנה הומצאה בשנת 1951 על ידי השף פול בלאנג' (Paul Blangé) במסעדת ברננ'ס בניו אורלינס.

המאכל נקרא על שם ריצ'רד פוסטר (Richard Foster) חברו של בעל המסעדה, אוון ברנן, אשר כיהן באותה עת כיו"ר הוועדה למניעת פשע של העיר ניו אורלינס.

המנה פופולרית בניו אורלינס ובדרום ארצות הברית.

ראו גם
קרפ סוזט
דובדבני היובל

קישורים חיצוניים

פוסטר
ניו אורלינס
המטבח האמריקאי: קינוחים
פלמבה
מאכלים הקרויים על שם אישים
גלידות